
Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 19. Statuta Općine Pićan („Službene novine Općine Pićan“ br. 6/18, 3/21, 4/21 – pročišćeni tekst), i članka 23. Poslovnika Općinskog vijeća Općine Pićan („Službene novine Općine Pićan“ br. 5/19, 3/21, 4/21 – pročišćeni tekst), Općinsko vijeće Općine Pićan na sjednici održanoj dana 07. srpnja 2026. godine donosi

R J E Š E N J E o izmjeni Rješenja o izboru Mandatne komisije
Općinskog vijeća Općine Pićan


(1) U Rješenju o izboru Mandatne komisije Općinskog vijeća Općine Pićan („Službene novine Općine Pićan“, broj 4/25) mijenja se članak 1. koji glasi:
„U Mandatnu komisiju Općinskog vijeća Općine Pićan izabiru se:
· Nino Jakačić, predsjednik
· David Tončić, član
· Mihael Slivar, član“ .

(2) Ovo Rješenje o izmjeni Rješenja o izboru Mandatne komisije Općinskog vijeća Općine Pićan stupa na snagu danom donošenja, a objaviti će se u „Službenim novinama Općine Pićan“. 

O b r a z l o ž e n j e

Daniel Stanić koji je na lokalnim izborima održanim dana 18. svibnja 2025. godine izabran za člana Općinskog vijeća Općine Pićan na listi stranke ISTARSKI DEMOKRATSKI SABOR - IDS, stavio je svoj mandat za obnašanje dužnosti člana Općinskog vijeća Općine Pićan u mirovanje dana 25. lipnja 2026. godine, podnoseći pisanu ostavku prema Mandatnoj komisiji Općinskog vijeća Općine Pićan. 
Kao vijećnik Općinskog vijeća Općine Pićan bio je izabran od strane vijećnika kao predsjednik Mandatne komisije Općinskog vijeća Općine Pićan, no s obzirom na stavljanje mandata u mirovanje potrebno je pristupiti biranju novog člana Mandatne komisije. 
Sukladno člancima 29.a i 29.b Statuta Općinskog vijeća Općine Pićan Mandatna komisija je jedno od radnih tijela Općinskog vijeća Općine Pićan, koja ima predsjednika i dva člana. Općinsko vijeće, temeljem članka 19. točke 17. Statuta Općine Pićan, osniva radna tijela, te bira i razrješuje članove radnih tijela Općinskog vijeća Općine Pićan, slijedom čega se pristupa donošenju Rješenja o izmjeni Rješenja o izboru Mandatne komisije Općinskog vijeća Općine Pićan. 

